**Ministru kabineta rīkojuma projekta “Par Latvijas Republikas pārstāvjiem jauktajā komisijā”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva, ņemot vērā, ka Ministru kabineta rīkojuma projekta “Par Latvijas Republikas pārstāvjiem jauktajā komisijā” (turpmāk – rīkojuma projekts) būtība netiek mainīta, taču tas ir aktualizēts sakarā ar komisijas locekļu amatu maiņu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2007.gada 18.decembrī Rīgā tika parakstīta starpvaldību vienošanās “Latvijas Republikas valdības un Krievijas Federācijas valdības vienošanās par Latvijas apbedījumu statusu Krievijas Federācijas teritorijā un Krievijas apbedījumu statusu Latvijas Republikas teritorijā” (turpmāk – Vienošanās). Ar 2010.gada 6.jūliju stājās spēkā grozījumi likumā “Par Latvijas Republikas valdības un Krievijas Federācijas valdības vienošanos par Latvijas apbedījumu statusu Krievijas Federācijas teritorijā un Krievijas apbedījumu statusu Latvijas Republikas teritorijā” 2.pantā, kas nosaka, ka turpmāk Aizsardzības ministrija koordinē iepriekšminētā likumā noteikto saistību izpildi. Ar Ministru kabineta 2011.gada 16.marta rīkojumu Nr.99 “Par Latvijas Republikas pārstāvjiem jauktajā komisijā” (turpmāk – MK rīkojums Nr.99) tika apstiprināts komisijas sastāvs. Ar Ministru kabineta 2012.gada 19.decembra rīkojumu Nr.611 “Grozījumi Ministru kabineta 2011.gada 16.marta rīkojumā Nr.99 "Par Latvijas Republikas pārstāvjiem jauktajā komisijā", tika veikti grozījumi MK rīkojumā Nr.99, svītrojot no tā atsevišķus komisijas locekļus, kā arī papildinot to ar jauniem komisijas locekļiem, tādējādi aktualizējot komisijas sastāvu.Rīkojuma projekts izstrādāts balsoties uz MK rīkojumu Nr.99, taču tas ir aktualizēts sakarā ar komisijas locekļu amatu maiņu. Tāpat no MK rīkojuma Nr.99 tiek svītroti atsevišķi komisijas locekļi, kuru dalība komisijā vairs nav aktuāla, tādējādi tas tiek papildināts ar jauniem komisijas locekļiem. Ņemot vērā, ka izstrādātā rīkojuma projekta grozījumi pārsniedz pusi no spēkā esošā MK rīkojuma Nr.99 apjoma, tiek izstrādāts jauns Ministru kabineta rīkojuma projekts.  |
| 3. | Projekta izstrādē iesaistītās institūcijas | Aizsardzības ministrija un komisiju pārstāvošās institūcijas: biedrība “Brāļu kapu komiteja”, Valsts kultūras pieminekļu aizsardzības inspekcija, Latvijas Nacionālais arhīvs, Latvijas Okupācijas muzejs, Tieslietu ministrija, Ārlietu ministrija, Latvijas Pašvaldību savienība, kā arī Latvijas Universitāte. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar rīkojuma projekta spēkā stāšanos, par spēku zaudējušu tiek atzīts Ministru kabineta 2011.gada 16.marta rīkojumu Nr.99 “Par Latvijas Republikas pārstāvjiem jauktajā komisijā” (Latvijas Vēstnesis, 2011, 44.nr.). |
| 2. | Atbildīgā institūcija | Aizsardzības ministrija |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Komisija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

*Anotācijas II, III, V un VI sadaļa – projekts šīs jomas neskar.*

Aizsardzības ministrs R.Bergmanis

Valsts sekretārs J.Garisons

S.Lepere, 67335243

Santa.lepere@mod.gov.lv